ΕΛΛΗΝΙΚΗ ΟΙΚΟΝΟΜΙΑ

Την 1η Οκτωβρίου θα ξεκινήσει το πρόγραμμα για τη δημιουργία 100.000 θέσεων εργασίας στον ιδιωτικό τομέα με επιδότηση 100% των ασφαλιστικών εισφορών για έξι μήνες. Εάν η πρόσληψη αφορά μακροχρόνια άνεργο η επιδότηση αυξάνεται κατά 200 ευρώ επί του βασικού μισθού. Μετά το πέρας του εξαμήνου ο εργοδότης δεν υποχρεούται να κρατήσει τον εργαζόμενο, εκτός και αν υπάρχει συμφωνία μεταξύ των δύο πλευρών. Στο πρόγραμμα μπορεί να συμμετάσχει το σύνολο των επιχειρήσεων με μοναδική δέσμευση τη μη πραγματοποίηση απολύσεων στη διάρκεια του εξαμήνου.